הטרוריסטים המבוקשים ביותר על ידי ה-FBI
תוספות לרשימה מאז 2006

| תמונה | שם | תאריך פעילות | תאריך הוספה לרשימה | סטטוס |
| --- | --- | --- | --- | --- |
|  | ג'מאל אחמד מוחמד אל-בדאווי | 12 באוקטובר 2000 | 23 בפברואר 2006 | נהרג |
: ג'מאל אחמד אל-בדאווי מבוקש בגין מעורבותו בפיצוץ המשחתת קול, בנמל עדן בתימן. משרד המשפטים האמריקני הציע 5 מיליון דולר על מידע שיסייע ללכידתו. נהרג בתקיפה אווירית במחוז מארב שבתימן בינואר 2019.
|  | ג'אבר אל-באנה | 2002 | 23 בפברואר 2006 | עודנו חופשי |
: ג'אבר אל-באנה מבוקש בגין היותו חבר בשישיית בופאלו, קבוצת אזרחים אמריקאים ממוצא תימני שהגישו סיוע טכני לאל-קאעידה, שסייעו לארגון בביצוע פיגועי 11 בספטמבר. ב-20 במאי 2007 הוא נלכד בתימן ועד מרץ 2010 עדיין נכלל ברשימה.
|  | מוחמד חמדי | 14 ביוני 1985 | 24 בפברואר 2006 | נהרג |
: מוחמד עלי חמאדי מבוקש בגין חטיפת טיסה 847 של TWA. משרד המשפטים האמריקאי הכריז פרס של 5 מיליון דולר לכל המוסר מידע מועיל אודותיו.  נהרג בהתנקשות ליד ביתו ב-21 בינואר 2025.
|  | שייח' רמדאן עבדאללה שלח | מאז 1995 | 24 בפברואר 2006 | נפטר |
: רמדאן עבדאללה מוחמד סאלח מבוקש בשל היותו חבר בג'יהאד האסלאמי הפלסטיני. נפטר ב-6 ביוני 2020 בלבנון לאחר מחלה קשה.
|  | עבד אל-עזיז עוודא | מאז 1995 | 24 בפברואר 2006 | עודנו חופשי |
: עבד אל-עזיז עוודא מבוקש בשל היותו חבר בג'יהאד האסלאמי הפלסטיני.
|  | חדאפי ג'נג'לאני | סוף שנות ה-1990 – שנות ה-2000 | 24 בפברואר 2006 | נהרג |
: חדאפי אבו בכר ג'נג'לאני מבוקש בשל היותו חבר בארגון אבו סיאף, ברציחות ובחטיפות בפיליפינים. ב-4 בספטמבר 2006 נהרג בעת חילופי אש עם כוחות צבא פיליפיניים. בדצמבר אותה שנה, גופתו נמצאה על ידי חיל הנחתים הפיליפיני. בינואר 2007 מותו הוכח בבדיקת דנ"א ובהמשך השנה כבר הוסר מן הרשימה.
|  | ג'יינאל אנטל סאלי | סוף שנות ה-1990 – שנות ה-2000 | 24 בפברואר 2006 | נהרג |
: ג'יינאל אנטל סאלי מבוקש בשל היותו חבר בארגון אבו סיאף, ברציחות ובחטיפות בפיליפינים. נהרג על ידי הכוחות המיוחדים של צבא הפיליפינים ב-16 בינואר 2007.
|  | איסנילון הפילון | סוף שנות ה-1990 – שנות ה-2000 | 24 בפברואר 2006 | נהרג |
: איסנילון טוטוני האפילון מבוקש בשל היותו חבר בארגון אבו סיאף, ברציחות ובחטיפות בפיליפינים. שימש כמנהיג הארגון. נהרג ב-23 באוקטובר 2017 בקרב על מאראווי.
|  | אדם יחיא גדאהן | 2003–2015 | 24 בפברואר 2006 | נהרג |
: אדם יחיא גדאהן מבוקש בשל היותו חבר בארגון אל-קאעידה ובגידה בביטחון המדינה, היה לאמריקני הראשון שהואשם בבגידה מאז 1952. פרס של מיליון דולר הוצע על ראשו. נהרג בתקיפה אווירית בפקיסטן ב-2015.
|  | דניאל אנדריאס סן דייגו | 28 באוגוסט ו26 בספטמבר 2003 | 11 באפריל 2009 | עודנו חופשי |
: דניאל אנדריאס סן דייגו מבוקש בשל מעורבותו בפיצוץ בנייני החברות צ'ירון וחברת שאקלי ב-2003, פיצוצים שאורגנו על ידי הבריגדה לשחרור בעלי החיים, תנועה חברתית קיצונית הדוגלת בהגנה על זכויות בעלי החיים. הוא האזרח האמריקאי השני ברשימה והלא-מוסלמי הראשון. פרס של 250,000 דולר מוצע למי שיספק מידע שיוביל למעצרו.
|  | פאהד מוחמד אחמד אל-קוסו | 12 באוקטובר 2000 | 2 בנובמבר 2009 | נהרג |
: פאהד מוחמד אחמד אל-קוסו מבוקש בגין מעורבותו בפיצוץ המשחתת קול בתימן בשנת 2000, שהביא למותם של 17 מלחים אמריקאים. נהרג בתקיפה אווירית בתימן ב-6 במאי 2012.
|  | חוסיין מוחמד אל-עומארי | 11 באוגוסט 1982 | 2 בנובמבר 2009 | עודנו חופשי |
: חוסיין מוחמד אל-עומארי הנודע בכוניה "אבו איבראהים" מבוקש בגין מעורבותו בפיגוע בטיסה 830 של פאן אם בו נרצח נער בן 16 ונפצעו שישה עשר נוסעים נוספים.
|  | וואדוד מוחמד חפיז אל-טורקי | 5 בספטמבר 1986 | 3 בדצמבר 2009 | עודנו חופשי |
: וואדוד מוחמד חפיז אל-טורקי מבוקש בגין מעורבותו בחטיפת טיסה 73 של פאן אם.
|  | ג'מיל סעיד עבדול רחים | 5 בספטמבר 1986 | 3 בדצמבר 2009 | עודנו חופשי |
: ג'מיל סעיד עבדול רחים מבוקש בגין מעורבותו בחטיפת טיסה 73 של פאן אם. נטען כי נהרג במהלך תקיפה אווירית בפקיסטן ב-9 בינואר 2010, אך טענה זו עדיין לא הוכחה, והוא נותר ברשימת המבוקשים.
|  | מוחמד עבדאללה חליל חוסיין א-ראחייאל | 5 בספטמבר 1986 | 3 בדצמבר 2009 | עודנו חופשי |
: מוחמד עבדאללה חליל חוסיין א-ראחייאל מבוקש בגין מעורבותו בחטיפת טיסה 73 של פאן אם.
|  | מוחמד אחמד אל-מונוואר | 5 בספטמבר 1986 | 3 בדצמבר 2009 | עודנו חופשי |
: מוחמד אחמד אל-מונוואר מבוקש בגין מעורבותו בחטיפת טיסה 73 של פאן אם.
|  | עדנאן גולשאייר אל-שוקריג'ומאה | ספטמבר 2009 | 8 ביולי 2010 | נהרג |
: עדנאן גולשאייר אל-שוקריג'ומאה מבוקש בגין מעורבותו בתכנון פיצוץ הרכבת התחתית של ניו יורק, מזימה שנחשפה וסוכלה בספטמבר 2009. נהרג על ידי הכוחות המיוחדים של צבא פקיסטן בשעה שהתחבא בדרום וזיריסטן שבפקיסטן ב-2014.
|  | פאוזי איוב | אוקטובר 2000 | 6 ביולי 2011 | נהרג |
: פאוזי איוב, חבר בחזבאללה, מבוקש בגין זיוף דרכון במטרה להסתנן לישראל ולבצע פיגוע תופת. נעצר ב-2002 על ידי צה"ל, ושנתיים לאחר מכן שוחרר חזרה ללבנון במסגרת עסקת חילופי שבויים שבה הוחזר לישראל השבוי אלחנן טננבאום יחד עם גופותיהם של החיילים שנחטפו בהר דב. נהרג על ידי חברי "צבא סוריה החופשית" ב-2014.
|  | אבו מנסור אל-עמריקי | נובמבר 2006 – יוני 2013 | 14 בנובמבר 2012 | נהרג |
: אבו מנסור אל-עמריקי (שמו האמיתי עומר שאפיק חמאמי) מבוקש בעוון חברותו בארגון הטרור הסומלי א-שבאב, שם הפך לאחד מבכיריו. לאחר שהקים פלג נפרד במהלך 2013, נרצח על ידי אנשיו ב-12 בספטמבר של אותה השנה.
|  | רדוולאן סהירון | 14 בנובמבר 1993 | 14 בנובמבר 2012 | עודנו חופשי |
: רדוולאן סהירון מבוקש בשל היותו חבר בארגון אבו סיאף, ברציחות ובחטיפות בפיליפינים. נטען כי הוא משמש כמנהיג הארגון מאז חיסולו של חדאפי ג'נג'לאני ב-2006.
|  | אסאטה שאקור | 2 במאי 1973 | 2 במאי 2013 | עודנה חופשייה |
: אסאטה שאקור מבוקשת בגין מספר מעשי רצח והימלטות מבית הסוהר. חברה לשעבר בצבא השחרור השחור, ארגון בדלני אפרו-אמריקני שפעל בשנות ה-70 ודגל באלימות על מנת "לקדם את הגדרתם העצמית ואת שחרורם של האפרו-אמריקאים". הורשעה במספר מעשי רצח ונידונה למאסר עולם, אך נמלטה ממנו ב-1979 לקובה וקיבלה שם מקלט מדיני. פרס של 2 מיליון דולר מוצע למי שיספק מידע שיוביל להסגרתה. היא האזרחית האמריקנית השלישית ברשימה והאישה הראשונה.
|  | אחמד אבוסמרה | 2002–2004 | 18 בדצמבר 2013 | נהרג |
: אחמד אבוסמרה, סורי אזרח ארצות הברית, מבוקש עקב כך שבין השנים 2002 ל-2004 נסע מספר פעמים לפקיסטן ולתימן על מנת להשתתף באימונים של ארגוני טרור. הצטרף מאוחר יותר לדאעש, שם שימש כעורך הראשי של עיתון הארגון "דאביק". נהרג בתקיפה אווירית בסוריה בינואר 2017.
|  | ליבאן חאג'י מוחמד | מאז 5 ביולי 2012 | 29 בינואר 2015 | עודנו חופשי |
: ליבאן חאג'י מוחמד מבוקש בעוון חברותו בארגון הטרור הסומלי א-שבאב, אליו התגייס ב-2012 לאחר שעזב את ארצות הברית לסומליה.
|  | אחלאם אחמד עארף אל-תמימי | 9 באוגוסט 2001 | 14 במרץ 2017 | עודנה חופשייה |
: אחלאם אחמד עארף אל-תמימי מבוקשת בעוון מעורבותה בתכנון וביצוע הפיגוע במסעדת סבארו בירושלים במהלך האינתיפאדה השנייה, ב-9 באוגוסט 2001, ובו נרצחו בין היתר שני אזרחי ארצות הברית. נעצרה בישראל, שם נגזרו עליה 16 מאסרי עולם, אך שוחררה ב-2011 במסגרת עסקת שליט. שוהה בירדן מאז השחרור.
|  | סג'יד מיר | 26 בנובמבר – 29 בנובמבר 2008 | 22 במרץ 2019 | עודנו חופשי |
: סג'יד מיר מבוקש בעוון מעורבותו בפיגועים במומבאי ב-2008. נלכד על ידי כוחות הביטחון הפקיסטניים ב-21 באפריל 2022 ונידון ל-15 וחצי שנות מאסר, אך לא הוסגר לארצות הברית ועודו נותר ברשימה.